מדרגות נעות

**מדרגות נעות** (או **דרגנוע**, או **אסקאלאטור**, או **מדרגנעות**) הן מדרגות שזוחלות כלפי כיוון הצידה בקצב איטי במיוחד, לאט עד כדי כך שיש לך זמן לחשוב מדוע עלית עליהן מלכתחילה, ואף לתהות: "אללי, מה הו מה עבר במוחי כשבחרתי לעלות על חפץ שכזה?". מחשבה שכזו תהא הגיונית בעליל, משום שתזוזה מואטה הצידה היא תרחיש לא סטנדרטי בכלל.

## מיס הקונספציה על מדרגות-נעות

ישנה מיסקונספציה נפוצה לגבי מדרגות נעות, לפיה לעלות או לרדת בהן זה כיף. כמובן שמדובר בשקר לא נכון ואף (יש שיגידו) שגוי, מהסיבות והגורמים הבאים:

**1אחד**. הנקודה החשובה ביותר ואף מרכזית שהמאמינים בשקר המובא לידי ביטוי למעלה מפספסים, הינה שמדרגות נעות מסוגלות לנוע אך ורק לצד "ימינה", מלבד מקרים נדירים בהם הן נעות לכיוון "שמאלה" (במבט הפוך ימין ושמאל יתחלפו, כמובן, אך מאחר ורוב האנשים ימנים ולא שמאליים, נדיר שאופציה זו באה לידי מימוש).

**2תיים**. מלבד זאת, מאמיניה האדוקים של מיס הקונצפציה מעולם לא בדקו את העניין, ולכן אין ביכולתם לקבוע שום דבר בנושא (עיין ערך בורות). כפי שצוטט מייקל תומפסון בדברו עם תומך מדרגות נעות, "מי אתה תקבוע?". משפט זה הפך למזוהה.

**3וש**. אני כן בדקתי, ואני יכול לומר לכם שזו לא חוויה מהנה כלל.

**4ע**. אף אחד לא אוהב לעמוד על דבר שזז ממש לאט לכיוון הצידה. אף אחד.

## התפתחות המדרגות הנעות

לפני שהיו מדרגות נעות היה מנוף - זה של הכבאים - גדול. המנוף שימש כבאים להנעת כבאים על גבי מנוף כבאים שעליו הם עמדו (עמידה לשם יציבות) ובאופן ככה הם הזיזו אותם עם המנוף לכל הכיוונים שצריך (*מלבד פנימה והחוצה*, כי אלו כיוונים א-סימטריים אז זה לא עובד).

בשנת 1000 שמונה מאות שישים ו-6 (אלף, 860 + שש), ישב לו כבאי צעיר אחד בשם ויקטור הוגו, ותהה לעצמו "מה אם היינו משתמשים באותו עקרון כדי להזיז מסות גדולות יותר של אנשים?"

## למרבה הצער

המחשבה חלפה במוחו של הוגו באמצע העבודה (!) והסיחה את דעתו בעיצומו של מבצע כיבוי מורכב.

לכן הוא פספס את הקורה הבוערת והגדולה שנפלה לכיוונו ואף מת, וכתוצאה מכך לעולם לא נודע לאף אדם (מעבר לויקטור עצמו) על קיום המחשבה הזו שהתארעה במוחו.

## == המשך התפתחות המדרגות הנעות

השחקן האמריקאי יו ג'קמן פיתח את מחשבותיו של ויקטור הוגו באופן פוסתומוסי (אל-מותי), שאמר אתמול לכתבנו בשטח "אם ויקטור הוגו יכול, אז אני יכול". הוא לקח מנוף - זה של הכבאים - גדול, והרכיב על גביו פלטה אופקית גדולה מאוד. הפלטה הייתה עשויה, ככל הפלטות, מפלטינום. בניסוי הראשון של ג'קמן לבחינת ההמצאה, נהרגו כל בני האדם שעמדו עליה עקב כדור טניס כבד במיוחד שהונח בשוגג בקצה הפלטה והטה אותה על צידה. למרבה הצער, זמן קצר לאחר מכן הם מתו. למרבה השמחה, הם כולם היו פשיסטים, אז לא הפסדנו יותר מדי.

### מה שקרה בהמשך

ג'קמן הועמד לדין על ביצוע פשע חמור (לאחר שנתפס משוטט באור עקיבא לאחר שעות החשיכה), ונכלא במאסר בכלא לשלוש שנות מחבוש. למרות זאת, הוא החליט בעזות מצח להמשיך בשלו, ומאוחר יותר חידש את המצאתו, אך מאחר והבין שפלטות עשויות פלטינום ולפיכך פגיעות במיוחד לפגיעות של כדורי טניס, הוא החליט להתקין מדרגנעות במקום זאת. בראיון לפני איזה עשר שנים, כשחשף את המצאתו לציבור לראשונה, אמר ג'קמן "שהוא קיבל את הרעיון להשתמש במדרגות כשאסיר אחר נתן לו אותו". הפנייה של ג'קמן יו לעצמו בגוף שלישי היתה תמוהה ואף תמהונית, וגרמה לו לאבד קרוב למיליארד עוקבים בטוויטר, כמו גם להסתתר בביתו מפני מתקפת אספסוף.

## אחרית דבר

וכך למעשה קיבלנו את המדרגות הנעות, שהן בבירור דבר שהעולם לא היה צריך וגרם אך ורק נזק ואף באסה, אבל לפחות יצא מזה משהו טוב, ואיבדנו כמה פשיסטים על הדרך. "מסע של אלף אנשים חייב להתחיל בצעד אחד", כפי שאמר אלכס בספרו האוטוביוגרפי הנודע "חיי החל מהנקודה בה נהרגתי בתאונת מפוח מצערת". הספר הנזכר לעיל הוא ספר פוסתומוסי (אל-מותי) ולכן נחקק בתרבות הפולקלור.